turjo4nis/wikipedia-bn-dump-20250701 huggingface dataset:
প্যাট্রিক গ্যাফনি

প্যাট্রিক ডানিয়েল গ্যাফনি (; যিনি প্যাট্রিক গ্যাফনি বা প্যাট্রিক ডি গ্যাফনি নামেই বেশি পরিচিত) একজন মার্কিন শিক্ষাবিদ, অনুবাদক, নৃবিজ্ঞানী এবং পবিত্র ক্রুশ সন্ন্যাস সংঘের একজন ধর্মযাজক। বর্তমানে তিনি নটর ডেম বিশ্ববিদ্যালয় বাংলাদেশের উপাচার্য হিসেবে দায়িত্ব পালন করছেন।

শিক্ষাজীবন 
গ্যাফনি ১৯৬৯ সালে যুক্তরাষ্ট্রের নটর ডেম বিশ্ববিদ্যালয় থেকে ক্লাসিক্যাল অ্যান্ড মডার্ন ল্যাঙ্গুয়েজেস অ্যান্ড লিটারেচার বিষয়ে স্নাতক সম্পন্ন করেন। এরপর ১৯৭২ সালে নেদারল্যান্ডসের একটি বিশ্ববিদ্যালয়ে ধর্মতত্ত্বের উপর ডিপ্লোমা এবং ১৯৭৩ সালে নটর ডেম বিশ্ববিদ্যালয়ে একই বিষয়ে মাস্টার্স ডিগ্রি অর্জন করেন। তারপর তিনি শিকাগো বিশ্ববিদ্যালয়ে নৃতত্ত্ব নিয়ে অধ্যায়ন শুরু করেন এবং সেখান থেকে ১৯৭৭ সালে এমএ ও ১৯৮২ পিএইচডি ডিগ্রি অর্জন করেন।

তিনি মাতৃভাষা ইংরেজির পাশাপাশি আরবি, ফরাসি, জার্মান, ওলন্দাজ, স্প্যানিশ, ইতালীয় এবং রুশ ভাষায়ও দক্ষ।

কর্মজীবন 

১৯৮০ থেকে ২০১৬ সাল পর্যন্ত গ্যাফনি যুক্তরাষ্ট্রের ইন্ডিয়ানা অঙ্গরাজ্যের নটর ডেম বিশ্ববিদ্যালয়ে নৃতত্ত্ব বিভাগে অধ্যাপনা করেছেন। এর মাঝে, ২০১৩ সালে তিনি ঢাকা বিশ্ববিদ্যালয়ে ভিজিটিং প্রফেসর হিসেবে কাজ করেছেন। ২০১৭ সালের ৮ আগস্ট তিনি নটর ডেম ইউনিভার্সিটি বাংলাদেশের উপাচার্য পদে নিয়োগ পান। প্রথম মেয়াদ শেষে, ২০২২ সালের ২২ আগস্ট তিনি পুনরায় এ পদে নিয়োগ পান।

তথ্যসূত্র

বহিঃসংযোগ 

১৯৪৭-এ জন্ম
জীবিত ব্যক্তি
শিকাগো বিশ্ববিদ্যালয়ের প্রাক্তন শিক্ষার্থী
নটর ডেম বিশ্ববিদ্যালয়ের প্রাক্তন শিক্ষার্থী
মার্কিন রোমান ক্যাথলিক
মার্কিন নৃবিজ্ঞানী
মার্কিন অভিবাসী
নিজামুদ্দিন আহমেদ পাশা

মাহমুদুওলু নিজামউদ্দিন আহমেদ পাশা ছিলেন উসমানীয় কুটনৈতিক। তিনি ১৩৩১ থেকে ১৩৪৮ পর্যন্ত উসমানীয় সাম্রাজ্যের দ্বিতীয় উজিরে আজম ছিলেন।

আরও দেখুন 
 উসমানীয় উজিরে আজমদের তালিকা

তথ্যসূত্র 

উসমানীয় সাম্রাজ্যের তুর্কি
১২৮১-এ জন্ম
১৩৮০-এ মৃত্যু
১৪শ শতাব্দীর উসমানীয় সাম্রাজ্যের উজিরে আজম
মঙ্গোলিয়ার সংবাদপত্রের তালিকা

নীচে মঙ্গোলিয়ার সংবাদপত্রগুলির একটি তালিকা ।

 এফ্রোডাইট ( Афродита ) (উলানবাটার) 
 গ্রেট ন্যাশন ( Их үндэстэн ) (উলানবাটার) 
 মঙ্গোল মেসেঞ্জার (ইংরাজীতে) (উলানবাটার) 
 মঙ্গোলিয়া দিস উইক (ইংরাজীতে) 
 নিগমিন টলি ( Нийгмийн толь ) (উলানবাটার / জাতীয়) - সমাজের সংক্ষিপ্তসার 
 ইউবি পোস্ট (ইংরাজীতে) (উলানবাটার) 
 উদ্রিন সোনিন ( Өдрийн сонин ) ( উলানবাটার / জাতীয়) - দিবসের পত্রিকা 
 উনুদুর ( Өнөөдөр ) (উলানবাটর / জাতীয়) - আজ 
 জুনি মেডি ( Зууны мэдээ ) (উলানবাটার / জাতীয়) - সেঞ্চুরির খবর

আরো দেখুন 

 মঙ্গোলিয়ার মিডিয়া 
 সংবাদপত্রের তালিকা

দেশ অনুযায়ী সংবাদপত্রের তালিকা
নেপালের সংবাদপত্রের তালিকা

নেপাল নীচে নেপালের সংবাদপত্রের একটি তালিকা।

আরো দেখুন 

 নেপালের মিডিয়া

তথ্যসূত্র 

দেশ অনুযায়ী সংবাদপত্রের তালিকা
কাজাখস্তানের সংবাদপত্রের তালিকা

নীচে কাজাখস্তানের সংবাদপত্রের একটি তালিকা রয়েছে।

সংবাদপত্র 

 কারভান - রাশিয়ান ভাষার সংবাদপত্র।
 এজেনিয়ান কাজাখস্তান - প্রজাতন্ত্র পত্রিকা।
 কাজাখস্কায়া প্রভদা - কাজাখস্তানের জাতীয় পত্রিকা।
 টাইমস অব সেন্ট্রাল এশিয়া - কাজাখস্তান, কিরগিজস্তান, তুর্কমেনিস্তান এবং উজবেকিস্তানকে কেন্দ্র করে স্বাধীন পত্রিকা।
 ভ্রেম্যা - রাশিয়ান ভাষার সংবাদপত্র।
 জোনাকজ - অনলাইন পত্রিকা রাশিয়ান ভাষা।
 ভেচের্নি আলমাতি - আলমাটিতে দৈনিক সরকারী শহর পত্রিকা। রাশিয়ান ভাষায় প্রকাশিত।
 ডায়াপাজন - আখতারোবের স্বাধীন সামাজিক-রাজনৈতিক পত্রিকা।
 লিটার - কাজাখস্তানের রিপাবলিকান আর্থ-রাজনৈতিক পত্রিকা।
 আকমলিনস্কায় প্রভদা - সামাজিক ও রাজনৈতিক সংবাদপত্র।
 কুরসিভ - রিপাবলিকান ব্যবসায় সাপ্তাহিক।
 বিজনেস এন্ড ভ্লাস্ট - ব্যবসায় পত্রিকা।
 ভেচের্নিয়া আস্তানা - সামাজিক-রাজনৈতিক, তথ্য পত্রিকা।
 দেলোভয় কাজাখস্তান - রিপাবলিকান অর্থনৈতিক পত্রিকা।
 ক্যাপিটাল - ব্যবসায় সাপ্তাহিক।
 নভায়া গ্যাজেতা কেজেড - সংবাদপত্র।
 এক্সপ্রেস-কে - রিপাবলিকান আর্থ-রাজনৈতিক সংবাদপত্র।

আরো দেখুন 

 কাজাখস্তানের মিডিয়া

দেশ অনুযায়ী সংবাদপত্রের তালিকা
আত্তাকওয়া মসজিদ

আত্তাকওয়া মসজিদ (মাঝেমাঝে আটকাকওয়া মসজিদ বানানেও লিখিত  ; ;  ) বা সান পা কোই মসজিদ (; ) হল থাইল্যান্ডের চিয়াং মাই প্রদেশের পিং নদীর পূর্ব পাশে অবস্থিত। চিয়াং মাই প্রদেশের সাতটি চীনা মসজিদের একটি এই মসজিদ।

এটি ১৯৬৭ সালে প্রথম নির্মিত হয়। চীনা এবং অ-চীনা উভয় মুসলমানের একটি দল কর্তৃক ১৯৬৯ সালে নির্মাণকাজ সমাপ্ত হয়। মসজিদের সাথে চিয়াং মাইতে প্রথম ইসলামী বিদ্যালয় রয়েছে। যা চীন ইউনান প্রদেশের কুনমিংয়ের সাংস্কৃতিক ও শিক্ষাগত বিষয়ক কাজকর্ম পরিচালনা করে।

আরো দেখুন 
 বান হো মসজিদ
 থাইল্যান্ডে ইসলাম

তথ্যসূত্র 

থাইল্যান্ডের মসজিদ
১৯৬৭-এ প্রতিষ্ঠিত
১৯৬৯-এ থাইল্যান্ডে প্রতিষ্ঠিত
১৯৬৯-এ সম্পন্ন মসজিদ
২০শ শতাব্দীর এশিয়ার মসজিদ
শ্বেতাশ্বেতরোপনিষদ্

শ্বেতাশ্বতরোপনিষদ্‌ বা শ্বেতাশ্বতর উপনিষদ্‌ (সংস্কৃত: श्वेताश्वतरोपनिशद বা श्वेताश्वतर उपनिषद्, আন্তর্জাতিক সংস্কৃত প্রতিবর্ণীকরণ:  বা ) হল যজুর্বেদের অন্তর্গত একটি প্রাচীন সংস্কৃত ধর্মগ্রন্থ। মুক্তিকোপনিষদ্‌ গ্রন্থে উল্লিখিত ১০৮টি উপনিষদের তালিকায় এই গ্রন্থটির ক্রমিক সংখ্যা চোদ্দো। এই উপনিষদে ছয়টি অধ্যায়ে ১১৩টি মন্ত্র বিধৃত রয়েছে।

শ্বেতাশ্বতরোপনিষদ্‌ তৈত্তিরীয় শাখার ৩৩টি উপনিষদের অন্যতম তথা যজুর্বেদীয় চরক-কঠ শাখার অন্তর্গত শ্বেতাশ্বেতর শাখার সঙ্গে যুক্ত। যজুর্বেদের দু’টি ভাগ: কৃষ্ণ (অর্থাৎ "অবিন্যস্ত, বহুবর্ণ") যজুর্বেদ এবং শুক্ল (অর্থাৎ, "সুবিন্যস্ত") যজুর্বেদ। শ্বেতাশ্বতরোপনিষদ্‌ কৃষ্ণ যজুর্বেদের সঙ্গে যুক্ত; অন্যদিকে শুক্ল যজুর্বেদের সঙ্গে যুক্ত উপনিষদ্‌গুলি হল বৃহদারণ্যকোপনিষদ্‌ ও ঈশোপনিষদ্‌।

শ্বেতাশ্বতরোপনিষদের সঠিক রচনাকাল নিয়ে গবেষকদের মধ্যে বিতর্ক রয়েছে। তবে সাধারণভাবে এই বিষয়ে তাঁরা একমত যে এটি উপনিষদ্‌ রচনার শেষ পর্বে রচিত। গ্রন্থের শেষাংশে "শ্বেতাশ্বতর" নামে এক ঋষির নামোল্লেখ পাওয়া যায়। তাঁকেই এই উপনিষদ্‌টির দ্রষ্টা মনে করা হয়। যদিও গবেষকেরা মনে করেন যে, গ্রন্থটির কোনও কোনও অংশে কোনও একক ব্যক্তির রচনাশৈলীর ছাপ থাকলেও মন্ত্র ও অন্যান্য অংশগুলি বিভিন্ন যুগপর্যায়ে প্রক্ষিপ্ত ও পরিবর্ধিত হয়েছিল। বর্তমানে উপনিষদ্‌টির যে পাঠ পাওয়া যায়, তা একাধিক লেখকের রচনা।

তথ্যসূত্র

গ্রন্থপঞ্জি
 উপনিষদ্‌ গ্রন্থাবলী, প্রথম খণ্ড, সম্পাদনা: স্বামী গম্ভীরানন্দ, উদ্বোধন কার্যালয়, কলকাতা, সপ্তম সংস্করণ, ১৯৬২ (শ্বেতাশ্বেতরোপনিষদের বঙ্গানুবাদ)
 উপনিষদ্‌, অনুবাদ ও সম্পাদনা: অতুলচন্দ্র সেন, সীতানাথ তত্ত্বভূষণ, মহেষচন্দ্র ঘোষ, হরফ প্রকাশনী, কলকাতা, ১৯৮০ সংস্করণ (শ্বেতাশ্বেতরোপনিষদের পরিচিতি ও বঙ্গানুবাদ)
 উপনিষৎ-গ্রন্থাবলী, দ্বিতীয় খণ্ড, সম্পাদনা: সতীশচন্দ্র মুখোপাধ্যায়, বসুমতী সাহিত্য মন্দির, কলকাতা, ১৯৯৬ সংস্করণ (শ্বেতাশ্বেতরোপনিষদের বঙ্গানুবাদ)
 (Second Revised Edition; Reprint, Delhi, 2002).

বহিঃসংযোগ

Shvetashvatara Upanishad Robert Hume (Translator), Oxford University Press
Svetasvatara Upanishad Max Muller (Translator), Oxford University Press
Shvetashvatara Upanishad Archibald Gough (Translator), Trubner Oriental Series
Shvetashvatara Upanishad Nikhilananda (Translator)
Shvetashvatara Upanishad Another archive in Sanskrit
Some remarks on Shvetashvatara Upanishad Ryutaro Tsuchida (1986), Tokyo University, Journal of Indian and Buddhist Studies
German translation of Svetasvatara Upanishad: Die Śvetāśvatara-Upaniṣad, eine kritische Ausgabe, mit einer Uebersetzung und einer Uebersicht über ihre Lehren von Richard Hauschild, AKM Bd. 17, No. 3, Leipzig : F. A. Brockhaus, 

উপনিষদ্‌
শৈব ধর্মগ্রন্থ
জাতীয় চলচ্চিত্র উন্নয়ন কর্পোরেশন

জাতীয় চলচ্চিত্র উন্নয়ন কর্পোরেশন (এনএফডিসি) ভারতের মুম্বই ভিত্তিক মানসম্মত ভারতীয় চলচ্চিত্রকে উৎসাহিত করার জন্য ১৯৭৫ সালে প্রতিষ্ঠিত কেন্দ্রীয় সংস্থা। এটি ভারত সরকারের তথ্য ও সম্প্রচার মন্ত্রণালয়ের অধীনে চলচ্চিত্রের অর্থায়ন, প্রযোজনা ও পরিবেশনের কাজে নিয়োজিত। এনএফডিসির প্রাথমিক লক্ষ্য ভারতীয় চলচ্চিত্র শিল্পের একটি সংহত ও দক্ষ বিকাশ পরিকল্পনা, প্রচার এবং পরিচালনা এবং চলচ্চিত্রের উৎসাহ বৃদ্ধি করা।

ইতিহাস
এটি ১৯৭৫ সালে প্রতিষ্ঠিত হয়েছিল। বিগত বছর ধরে, এনএফডিসি ভারতীয় চলচ্চিত্র বিশেষত সমান্তরাল চলচ্চিত্রের প্রবৃদ্ধির জন্য বিশেষত ১৯৭০ এবং ১৯৮০-এর দশকে বিস্তৃত পরিষেবা সরবরাহ করেছে। এনএফডিসি (এবং এর পূর্বসূরি চলচ্চিত্র অর্থায়ন কর্পোরেশন) এ পর্যন্ত তিন শতাধিক চলচ্চিত্রের অর্থায়ন বা প্রযোজনা করেছে। বিভিন্ন ভারতীয় ভাষায় এই চলচ্চিত্রগুলি ব্যাপকভাবে প্রশংসিত হয়েছে এবং জাতীয় এবং আন্তর্জাতিক পুরস্কার জিতেছে।

আরো দেখুন
শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরস্কারের জন্য ভারতীয় নিবেদন

তথ্যসূত্র

বহিঃসংযোগ

 ভারতীয় চলচ্চিত্র (এনএফডিসি), ওয়েবসাইট 

১৯৭৫-এ মহারাষ্ট্রে প্রতিষ্ঠিত
ভারতের সরকারি মালিকানাধীন কোম্পানি
ভারতের চলচ্চিত্র পরিবেশক
ভারতের চলচ্চিত্র সংস্থা
মুম্বই ভিত্তিক চলচ্চিত্র প্রযোজনা কোম্পানি
মুম্বই ভিত্তিক সংগঠন
১৯৭৫-এ প্রতিষ্ঠিত বিনোদন কোম্পানি
তথ্য ও সম্প্রচার মন্ত্রক (ভারত)
মুম্বইয়ের চলচ্চিত্র শিল্প
কেলুচরণ মহাপাত্র

কেলুচরণ মহাপাত্র (৮ জানুয়ারি ১৯২৬ - ৭ এপ্রিল ২০০৪) একজন কিংবদন্তি ভারতীয় ধ্রুপদী নৃত্যশিল্পী, গুরু এবং ওডিশি নৃত্যের উদ্গাতা ছিলেন যাঁর কৃতিত্বে বিশ শতকে এই ধ্রুপদী নৃত্যের পুনরুজ্জীবন এবং জনপ্রিয়তা  অর্জিত হয়েছিল। তিনি ওডিশা থেকে প্রথম ব্যক্তি হিসেবে পদ্ম বিভূষণ পুরস্কার পেয়েছিলেন।

ভারতের একজন প্রসিদ্ধ সংস্কৃত কবি এই গুরু সম্বন্ধে লিখেছেন: সাঙ্গো-পাঙ্গা-সুভাঙ্গি-লাস্য-মধুরম সমুত্তীর্ণ-নৃত্যার্ণবম, যা অনুবাদ করলে দাঁড়ায় - 'তাঁর নৃত্যে দেহের প্রতিটি অঙ্গ সঞ্চালন অলৌকিক ভঙ্গি ও অঙ্গবিন্যাসের পরম মাধুর্য সৃষ্টি করে। প্রকৃতপক্ষে গুরু কেলুচরণ মহাপাত্র নৃত্যশৈলীর সাগর পার করেছিলেন।'

প্রারম্ভিক জীবন ও ইতিহাস 
কেলুচরণ মহাপাত্র তাঁর নবীন বয়সে গতিপোয়া নামে ওডিশার এক ঐতিহ্যপূর্ণ নৃত্যশৈলী প্রদর্শন করতেন যাতে প্রভু জগন্নাথ দেবের প্রশংসা লাভ করার জন্যে যুবা ছেলেরা নারীর পোশাক পরিধান করত। পরবর্তীকালে  তিনি তাঁর জীবনে গতিপোয়া এবং মহারী নৃত্যের ওপর নিবিড় গবেষণা করেছিলেন, যেটা তাঁর ওডিশি নৃত্যের পুনর্গঠনের পক্ষে সহায়ক হয়েছিল। ঐতিহ্যপূর্ণ পটচিত্র অঙ্কনেও তাঁর পারদর্শিতা ছিল।

গুরু কেলুচরণ মহাপাত্রের স্ত্রীর নাম লক্ষ্মীপ্রিয়া মহাপাত্র। লক্ষ্মীপ্রিয়া নিজেও একজন নৃত্যশিল্পী। তাঁদের পুত্রসন্তানের নাম রতিকান্ত মহাপাত্র।  তিনি ১৯৯৩ খ্রিস্টাব্দে সৃজন নামে এক সংস্থা প্রতিষ্ঠা করেছিলেন।

পুরস্কারসমূহ 

 সংগীত নাটক আকাদেমি পুরস্কার, ১৯৬৬ 
 পদ্মশ্রী, ১৯৭৪  
 পদ্মভূষণ, ১৯৮৮ 
 সংগীত নাটক আকাদেমি ফেলোশিপ, ১৯৯১ 
 পদ্ম বিভূষণ, ২০০০ 
 মধ্য প্রদেশ রাজ্য সরকার থেকে কালিদাস সম্মান

উদ্ধৃতিসমূহ 

 "জনগণকে প্রমোদ প্রদানের জন্যে ওডিশি শুধুমাত্র একটা নৃত্যশৈলীই নয় আসলে অনুপ্রেরণা এবং উন্নয়নের উৎস। আমি আদতে নৃত্য প্রদর্শন করিনা বরং  সমবেদনার সঙ্গে প্রার্থনা করি এবং দর্শকদের ভাষায় যেন এই 'শৈলী' নৃত্যরত ।" 
 "প্রকৃত নৃত্য নিশ্চিতভাবে অবিভক্ত অস্তিত্বের অনুভূতি প্রকাশ করে,  যাতে একটি দর্শকের অনুভূতি হয় যে, সে উপলব্ধি করা বিষয় থেকে ভিন্ন নয়"।  
 "নৃত্য আমার জীবনে শুধু অভীষ্টসাধনই করেনি, এটাই ছিল আমার সম্পূর্ণ জীবন।  আজকে আমি যা-ই হই-না-কেন সেটা পুরোপুরি আমার গুরুর আশীর্বাদেই।"

তথ্যসূত্র

অধিকতর পাঠ 

 দ্য মেকিং অফ আ গুরু কেলুচরণ মহাপাত্র, হিজ লাইফ অ্যান্ড টাইমস, লিখেছেন ইলিয়ানা সিটিরিস্টি । মনোহর, ২০০১ দ্বারা প্রকাশিত।  আইএসবিএন   81-7304-369-8 । 
 দ্য ডান্সিং ফেনোমেনন: ম্যাড বয়, শ্যারন লোয়েন, কেলুচরণ মহাপাত্র, অবিনাশ পাসরিচা। লাস্টার প্রেস, রলি বুকস, ২০০১  আইএসবিএন   81-7436-179-0 ।

বহির্সংযোগসমূহ 

 www.odissidance.com থেকে পাগল ছেলে প্রোফাইল 
 
 রেডিফ.কম এ একজন গুরুর প্রতি শ্রদ্ধা জানানো

 ভিডিও সংযোগ

    
    
    
 
 

সংগীত নাটক অকাদেমি পুরস্কার প্রাপক
শিল্পকলায় পদ্মশ্রী প্রাপক
শিল্পকলায় পদ্মভূষণ প্রাপক
শিল্পকলায় পদ্মবিভূষণ প্রাপক
২০০৪-এ মৃত্যু
১৯২৬-এ জন্ম
২০শ শতাব্দীর ভারতীয় নৃত্যশিল্পী
ভারতীয় নৃত্য শিক্ষক
ওড়িশার নৃত্যশিল্পী
ওড়িশি নৃত্যশিল্পী
ভারতীয় নৃত্য পরিচালক
ভারতীয় ধ্রুপদী নৃত্যের অভিনয়শিল্পী
ভারতীয় ধ্রুপদী নৃত্যের শিক্ষক
আমান্ডা এবেয়ে

আমান্ডা মাইক-এবেয়ে (জন্ম ৩০ এপ্রিল ১৯৮৬) একজন নাইজেরীয় অভিনেত্রী এবং খণ্ডকালীন মডেল। তিনি ক্লিনিক ম্যাটার্স  এবং সুপার স্টোরিতে অভিনয়ের জন্য পরিচিত।

পেশা 
তিনি ২০০৮ সালে ওয়েপিং টাইগার চলচ্চিত্রের মাধ্যমে চলচ্চিত্র শিল্পে আত্মপ্রকাশ করেন। 

ইনফরমেশন নাইজেরিয়া দ্বারা করা ২০১৩ সালের একটি সাক্ষাত্কারে, এবেয়ে জানান যে $৫০ মিলিয়নের বিনিময়ে একজন পেশাদার অভিনেত্রী হিসাবে তিনি সেটে বিবস্ত্র হতে প্রস্তুত।

ব্যক্তিগত জীবন 
এবেই ডেল্টা রাজ্যের আগবর উপজাতীয় ব্যক্তি। তিনি বেনসন আইডাহোসা বিশ্ববিদ্যালয় থেকে আন্তর্জাতিক অধ্যয়ন এবং কূটনীতির উপর স্নাতক ডিগ্রি লাভ করেন।  ২০১৬ সালে, তিনি কানাডায় একটি পুত্র সন্তানের জন্ম দেন। 

দ্য অথরিটি পত্রিকা প্রকাশ করে যে, এবেয়ে একটি ইনস্টাগ্রাম পোস্টে প্রকাশ করেছেন যে প্রাথমিকভাবে তিনি বাচ্চা নেওয়ার অপেক্ষায় ছিলেন না, কিন্তু যেহেতু তিনি পুত্র সন্তানের জন্ম দিয়েছেন তাই তিনি ঈশ্বরকে ধন্যবাদ জ্ঞাপন করেছেন।  ২০১৬ সালে, এবেয়ের মা আবার বিয়ে করেন।

চলচ্চিত্রের তালিকা 

 টং (২০১০)
 বার্নিং টিয়ার্স (২০০৯)
 হিট অফ দ্য মোমেন্ট (২০০৯)
 ক্লিনিক ম্যাটার (২০০৯)
 ডেনজারাস অ্যাঞ্জেলস আস ক্যারল
 দি পাস্তর'স ডটার যাজকের কন্যা
 ডিজায়ার ইচ্ছা
 মাই লাস্ট ওয়েডিং আমার শেষ বিবাহ
 ১০০% সিক্রেট (2012) 
 উইপিং টাইগার
 উইথইন টাইগার
 কিপ মাই লাভ
 সুপার স্টোরি (মোর দ্যান এ ফ্রেন্ড, ২০০৮)
 সুপার স্টোরি (ব্লাস্ট ফ্রম পাস্ট, ২০০৭)
 ইট'স হার ডে 
 টেইলস অফ ওমেন 
 দি ইভিল সিড
 অ্যাগোন্মা: দ্য আনব্রেকেবল এগ
 সরোফুল হার্ট  ( এবুব নওয়াগ্বো এবং ইউল এডোচির সাথে)
 এভরিডে পিপল (টিভি সিরিজ) 
 ইনডিসেন্ট লাভার (চলচ্চিত্র)

পুরস্কার এবং মনোনয়ন 
 ২০১১ এনইএ পুরস্কার - একটি টিভি সিরিজের সেরা অভিনেত্রী 
 ২০১৫ ক্লাসিক মিডিয়া মেরিট পুরস্কার 
 ২০১৫ গার্ডেন সিটি ফ্যাশন পুরস্কার 
 ২০১৬ জেডএএফএএ পুরস্কার - সেরা প্রধান অভিনেত্রী 
 ২০১৬ এনএএফসিএ পুরস্কার - সেরা প্রধান অভিনেত্রী

তথ্যসূত্র

বহিঃসংযোগ 
 

জীবিত ব্যক্তি
১৯৮৬-এ জন্ম
নাইজেরীয় চলচ্চিত্র অভিনেত্রী
নাইজেরীয় নারী মডেল
কোক্কোজ জামে মসজিদ

কোক্কোজ জামে মসজিদ, ইউসুপভের মসজিদ নামেও পরিচিত, এটি ক্রিমিয়ার সোকলিন গ্রামে অবস্থিত। রাজপরিবারের বাসস্থান লিভাদিয়া প্রাসাদের লেখক প্রখ্যাত ফেলিক্স ইউসুপভের পৃষ্ঠপোষকতায় মসজিদটি ১৯১০ সালে একটি উল্লেখযোগ্য সমসাময়িক স্থপতি নিকোলয় ক্রাসনভ দ্বারা নির্মিত হয়েছিল।

ইতিহাস 
মসজিদটি প্রিন্স ফেলিক্স ইউসুপভের প্রাক্তন শিকারের বাড়ির নিকটে অবস্থিত। বিশ শতকের শুরুতে, ক্রিমিয়ার মসজিদ নির্মাণের জন্য দাতব্য অবদানের জন্য রাশিয়ান সাম্রাজ্য আভিজাত্যের (মূলত গোঁড়া খ্রিস্টান ) ফ্যাশনে পরিণত হয়েছিল, তাই সাম্রাজ্যের অন্যতম ধনী ব্যক্তি যুবরাজ ইউসুপভ এই মামলাটি অনুসরণ করেছিলেন।

কোকোজে ইউসুপভের মসজিদের আয়তক্ষেত্রাকার ভবনের একটি বেসিলিকান ধরনের রয়েছে। দেয়ালগুলি আরবিতে এবং ল্যানসেট উইন্ডোজের দুটি বৃত্তে শিলালিপি দিয়ে সজ্জিত। ছাদটি মাটির টাইলস, ও মূল ভবনের পাশে একটি মিনার দাঁড়িয়ে আছে।

আজ অবধি মসজিদটি খুব ভাল অবস্থায় রয়েছে এবং সম্প্রতি সংস্কারও করা হয়েছে।

আরো দেখুন 

 ক্রিমিয়াতে ধর্ম

তথ্যসূত্র 

রাশিয়ার মসজিদ
উইকিউপাত্তে স্থানাঙ্ক আছে
ক্রিমিয়ার মসজিদ
১৯১০-এ প্রতিষ্ঠিত
১৯১০-এ সম্পন্ন মসজিদ
৬১তম একাডেমি পুরস্কারের জন্য শ্রেষ্ঠ বিদেশী ভাষার চলচ্চিত্র বিভাগে নিবেদন

নিচের ৩১টি চলচ্চিত্র, বিভিন্ন দেশ থেকে, শ্রেষ্ঠ বিদেশী ভাষার চলচ্চিত্র বিভাগে ৬১তম একাডেমি পুরস্কারের জন্য জমা দেওয়া হয়েছিল। গাঢ় শিরোনামগুলি বেলজিয়াম, হাঙ্গেরি, ভারত এবং স্পেনের চারটি মনোনীত চলচ্চিত্র নির্দেশ করে, যেখানে চূড়ান্ত বিজয়ী ছিল ডেনমার্কের পেলে দ্য কনকিউয়ার।

ডাচদের নিবেদিত থ্রিলার দ্য ভ্যানিশিং চলচ্চিত্রটি অস্কার কমিটি অযোগ্য ঘোষণা করেছিল। এএমপিএএস অভিযোগ করেছে যে চলচ্চিত্রটির সংলাপের ৫০ শতাংশেরও কম ডাচ ভাষায় এবং ফরাসি সংখ্যাগরিষ্ঠ ভাষায় ছিল। যদিও চলচ্চিত্রটি ফরাসি-ডাচ চলচ্চিত্র নির্মাতা এবং একটি মিশ্র কুশীলদের (বেশিরভাগ ডাচ) নিয়ে নেদারল্যান্ডসে তৈরি করা হয়েছিল, তবে এএমপিএএস মনে করেছিল যে চলচ্চিত্রটি নেদারল্যান্ডসের প্রতিনিধিত্ব করার পক্ষে উপযুক্ত নয়। অন্যদিকে সোভিয়েত চলচ্চিত্র কমিসার ১৯৬৭ সালে নির্মিত হলেও তা বিশ বছরের জন্য নিষিদ্ধ ছিল।

নিবেদন

তথ্যসূত্র

শ্রেষ্ঠ বিদেশী ভাষার চলচ্চিত্র বিভাগে একাডেমি পুরস্কারের জন্য নিবেদন (বছর অনুযায়ী)
ক্লারিওন চুকউরা

চিফ ক্লারিওন চুকউরা (জন্ম: ক্লারা ননেকা ওলুওয়াতয়িন ফোলাশাদে চুকউরাহ; ২৪ জুলাই ১৯৬৪) একজন নাইজেরীয় অভিনেত্রী এবং মানবতাবাদী ।

পেশা 
তিনি লোগোসে নার্সারিতে এবং প্রাথমিক বিদ্যালয়ে পড়াশুনা করেন ও পরে কুইন অফ দা রোজারি কলেজে মাধ্যমিক পড়াশুনা করেন। তারপর তিনি ওবাফেমি আওলোওও বিশ্ববিদ্যালয়ের নাটকের কলা বিভাগে অভিনয় ও বক্তৃতা নিয়ে পড়াশোনা করেন। আফ্রিকা জুড়ে তাঁর দাতব্য কাজের জন্য তিনি জাতিসংঘের শান্তির দূত হিসাবে স্বীকৃতি লাভ করেছেন। ১৯৮০ সালে অভিনয়ে তিনি তাঁর কর্মজীবন শুরু করেন তবে "মিরর ইন দা সান" শিরোনামের নাটকে অভিনয় করে জনপ্রিয়তা লাভ করেন। তিনি প্রথম নাইজেরীয় ব্যক্তি যিনি ১৯৮২ সালে বুর্কিনা ফাসোতে ফেস্টাকো চলচ্চিত্র উৎসবে সেরা অভিনেত্রী বিভাগে পুরস্কার লাভ করেন।

ব্যক্তিগত জীবন 
চুকউরা ১৯৬৪ সালের ২৪ জুলাই জন্মগ্রহণ করেন। তিনি তার পিতামাতার একমাত্র কন্যা। তিনি সংগীত ভিডিও পরিচালক ক্লারেন্স পিটার্সের মা। তিনি আনামব্রা রাজ্যের বাসিন্দা । ২০১৬ সালে চুকউরা অ্যান্টনি বয়েডকে বিয়ে করে তৃতীয়বারের মত বিবাহবন্ধনে আবদ্ধ হন এবং তার নতুন স্বামীর যিহোবার সাক্ষিদের বিশ্বাসে ধর্মান্তরিত হন।

টিভি 
 বেলো'স ওয়ে (১৯৮৪) 
 মিরর ইন দা সান (১৯৮৪) 
 রিপেলস (১৯৮৯) 
 সুপার স্টোরি (২০০১) 
 ডেলিলা (২০১৬-   )

চলচ্চিত্রের তালিকা 

 ফায়ারি ফোর্স (১৯৮৬) 
 মানি পাওয়ার (১৯৮২) 
 ফেয়ারওয়েল টু ব্যাবিলন (১৯৭৯) 
 ইয়েমজা 
 আপায়ে 
 রেমার্কেবল নাইট 
 ইগবোটিক লাভ 
 ফরবিডেন চয়েজ 
 কট ইন দ্যা এক্ট 
 আবুজা কানেকশন 
 এফ অফ লাইফ

স্বীকৃতি 
 আনামব্রা রাজ্যের ওনিশার ঐতিহ্যবাহী উপাধি আদা এজি এজে এমবা প্রথম 
 নলিউডের ২০ বছর উদযাপনে নলিউডের কিংবদন্তি পুরস্কার 
 ১৯৮২ - বছরের সেরা অভিনেত্রী, সর্ব আফ্রিকা চলচ্চিত্র উতসব, ওউগাডাগোডু, বুর্কিনা ফাসো  
 ১৯৯৭ - গ্ল্যামার গার্লসের জন্য আফ্রো-হলিউডের সেরা অভিনেত্রীর পুরস্কার  
 ২০০১ - থেমা সেরা পার্শ্ব অভিনেত্রী (ইওরুবা) পুরস্কার 
 ২০০১ - সেরা অভিনেত্রীর জন্য লেবাটিনো চলচ্চিত্র উৎসব, মেক্সিকো 
 ২০০৩ - আফ্রিকা সিনেমা পুরস্কার 
 ২০০৪ - সেরা অভিনেত্রীর রিল পুরস্কার 
 ২০১৪ - শীর্ষস্থানীয় ভূমিকায় সেরা অভিনেত্রীর জন্য আফ্রিকা চলচ্চিত্র একাডেমি পুরস্কার

তথ্যসূত্র 

জীবিত ব্যক্তি
১৯৬৪-এ জন্ম
নাইজেরীয় চলচ্চিত্র অভিনেত্রী
মোনালিসা চিন্ডা

মোনালিসা চিন্ডা (জন্ম: ১৩ সেপ্টেম্বর ১৯৭৪)  একজন নাইজেরীয় অভিনেত্রী, চলচ্চিত্র নির্মাতা, টেলিভিশন ব্যক্তিত্ব এবং মিডিয়া ব্যক্তিত্ব।

প্রাথমিক জীবন 
নাইজেরিয়ার রিভার্স রাজ্যের হারকোর্ট বন্দরের ইকওয়ারেতে মোনালিসা চিন্ডার জন্ম হয়। তিনি তার পিতামাতার দুই পুত্র এবং চার কন্যার সবচেয়ে বড় সন্তান। তিনি আর্মি চিলড্রেনস স্কুল জিআরএতে প্রাথমিক শিক্ষা লাভ করেন এবং তারপরে আর্দেকন ক্রোথার স্মৃতি বালিকা বিদ্দালয়ে পড়াশুনা করেন। দুটি বিদ্যালয়ই নাইজেরিয়ার হারকোর্ট বন্দরে অবস্থিত। তিনি পোর্ট হারকোর্ট বিশ্ববিদ্যালয় থেকে থিয়েটার শিল্পকলা ডিগ্রি অর্জন করেন।

কর্মজীবন এবং কার্যক্রম 
মোনালিসার প্রথম প্রধান চলচ্চিত্রটির নাম ছিল প্রেগন্যান্ট ভার্জিন, যেটিতে তিনি ১৯৯৬ সালে কাজ করেন। পরবর্তীতে, ২০০০ সালে স্নাতক লাভ করার পর, তিনি এভোব দ্যা ল-তে অভিনয় করেন এবং তারপর থেকে আরও অনেক চলচ্চিত্রে কাজ করেছেন। 

২০০৭ সালে তিনি টেলিভিশন নাটক হ্যাভেনস গেট-এ অভিনয় করেন। ২০১১ সালে, তিনি রয়েল আর্টস একাডেমির 'কিস অ্যান্ড টেল' চলচ্চিত্রটি প্রযোজনা করে ও এর মাধ্যমে প্রয়োজক হিসেবে আত্মপ্রকাশ করেন।  ২০১২ সালে, তিনি নলিউড সাপ্তাহিক ম্যাগাজিনের প্রচ্ছদে আসেন।  নভেম্বর ২০১৪ সালে তিনি 'ইউ এন্ড আই উইথ  মোনালিসা' শীর্ষক টক শো শুরু করেন। 

মোনালিসা অনেক দাতব্য কাজের সাথে জড়িত। দ্য সান নিউজপেপারসের শনিবার সংস্করণে তাঁর একটি কলাম (মোনালিসা কোড) রয়েছে যেখানে তিনি সামাজিক সমস্যা এবং সম্পর্কের বিষয়ে লিখেন। তিনি রয়েল আর্টস একাডেমির একজন পরামর্শদাতা।

পুরস্কার এবং স্বীকৃতি 

 ২০১১ সালে, মোনালিসা তার নিজের শহরে রিভারস রাজ্যে হারকোর্ট বন্দরের মুখ - কার্নিভাল কুইন মুকুট পরেছিলেন।  
 ২০১০ সালে তিনি টেরাকোট্টা টিভি এবং চলচ্চিত্র পুরস্কারে ধারাবাহিক নাটকে সেরা অভিনেত্রী বিভাগে মনোনীত হন  
  মন্টি কার্লো টেলিভিশন উৎসবে সেরা অভিনেত্রী, আফ্রিকা হলিউড পুরস্কার ২০০৯

চলচ্চিত্রের তালিকা 
তিনি ৮০ টিরও বেশি ছবিতে অভিনয় করেছেন। 

 প্রেগ্নান্ট ভার্জিন ১৯৯৬)
 রয়েল গ্রান্ডমাদার (২০০৭)
 স্টিং ২ (২০০৬)
 ক্রিটিকাল ট্রুথ (২০০৮)
 কিস এন্ড টেল (২০গা)
 কিপিং মাই ম্যান (২০১৩)
 এনোয়েট লাউয়ার্স
 ব্রেকিং হার্ট
 উইথআউট গুডবাই
 এভোব দা ল (২০০০)
 সিটি অফ এঞ্জেলস
 উইকেন্ড গেটওয়ে
 টর্ন
 প্যাশনেট হার্ট
 মেমোরিজ অফ দা হার্ট
 ইতোরো
 লাগোস কোগার্স
 স্পিরিট লাভ
 ওকোন লাগোস
 গেমস মেন্ প্লে
 নলউড হোলেরস
 গসিপ নেশন
 দি আনথিংককেবল (২০১৪)
 দি থেরাপিস্ট (২০১৫)
 ইভিল প্রজেক্ট

আরো দেখুন 
 নাইজেরীয়দের তালিকা

তথ্যসূত্র

বহিঃসংযোগ
 আইএমডিবিতে মোনালিসা চিন্ডা
 ওয়েবসাইট

নাইজেরীয় চলচ্চিত্র অভিনেত্রী
১৯৭৪-এ জন্ম
জীবিত ব্যক্তি
লিলিয়ান এসরো

লিলিয়ান এসোরো (জন্ম ১০ মার্চ ১৯৮২) একজন নাইজেরীয় অভিনেত্রী। তিনি ২০১৩ আফ্রিকা ম্যাজিক ভিউয়ার্স চয়েস অ্যাওয়ার্ডে কৌতুকে সেরা অভিনেত্রী বিভাগে মনোনীত হয়েছিলেন।

প্রাথমিক জীবন এবং শিক্ষা 
এসোরো আবুজা বিশ্ববিদ্যালয়ে রাষ্ট্রবিজ্ঞান বিষয়ে পড়াশোনা করেছেন।

পেশা 
এসোরোর অভিনয় জীবন শুরু হয় ২০০৫ সালে। তার বন্ধু বোভি তাকে এক্সটেন্ডেড ফ্যামিলিত নাটকে অভিনয় করার সুযোগ করে দেন, এই মাধ্যমে অভিনেত্রী হিসেবে তার অভিষেক ঘটে। তিনি ক্লিনিক ম্যাটারস নামে একটি নার্স টেলিভিশন ধারাবাহিকে "নার্স অ্যাবিগাইল" চরিত্রে অভিনয় করে জনপ্রিয়তা পান। ভানগার্ড দ্বারা সংকলিত ২০১৩ সালের একটি তালিকায় এসোরো চলচ্চিত্র জগতের সেরা দশ সেরা অভিনেত্রী হিসাবে তালিকাভুক্ত হয়েছিলেন।

টিভি 

 এক্সটেনডেট গ্যামিলি (ফ্রিডা হিসাবে) 
 টিন্সেল 
 ক্লিনিক ম্যাটার্স (নার্স আবিগাইল হিসাবে) 
 টেস্ট অব লাভ

চলচ্চিত্র 
 স্টাইভ
 দ্য পটার
 দ্য নেক্সট ডোর নেইবার
 সিক্রেট রুম (২০১৩)
 ফুল'স প্যারাডিস
 দি রিয়েল ডিয়াল (২০১৪)
 কাপল অফ ডেইস (২০১৬)
 মীট টি ইন-লস (২০১৬)
 এ লট লাইক লাভ (২০১৮)
 জাম্বলড (২০১৯)

ব্যক্তিগত জীবন 
এসোরো লোগোসে বড় হয়েছেন। তিনি বিডা পলিটেকনিকে ইন্টিগ্রেটেড সায়েন্স পড়াশুনা করেছেন। ২০১৫ সালের নভেম্বর মাসে তিনি উবি ফ্র্যাঙ্কলিনের সাথে বিবাহ বন্ধনে আবদ্ধ হন। এসোরো এর আগে এক কম বয়সীকে বিয়ে করেছিলেন।

তথ্যসূত্র 

নাইজেরীয় চলচ্চিত্র অভিনেত্রী
জীবিত ব্যক্তি
১৯৮২-এ জন্ম
ড্যানিয়েলা ওকেকে

ড্যানিয়েলা ওকেকে একজন নাইজেরীয় অভিনেত্রী। ২০১৩ সালে, তিনি লাগোস কুগারর্স চলচ্চিত্রে "জোক" চরিত্রে অভিনয় করেন ও এই চলচ্চিত্রে অভিনয়ের ফলে তিনি দশম আফ্রিকা চলচ্চিত্র একাডেমি পুরস্কারে এবং ২০১৪ নাইজেরিয়া বিনোদন পুরস্কারে শীর্ষ ভূমিকায় সেরা অভিনেত্রী বিভাগে মনোনয়ন পেয়েছিলেন।

ব্যক্তিগত জীবন 
ওকেকের ২৬ শে মার্চ, ১৯৮৭ সালে জন্মগ্রহণ করেন। তিনি ইমো রাজ্যের বাসিন্দা। ওকেকে বিলাসবহুল গাড়ির প্রেমিক।

চলচ্চিত্রের তালিকা 

 স্লিক লেডিস (২০০৭) 
 স্ট্রংগার দ্যান পেইন  (২০০৭) 
 লাগোস কুগার্স

তথ্যসূত্র

বহিঃসংযোগ 

    
    
 তথ্য গাইড আফ্রিকায় ড্যানিয়েলা ওকেকে

জন্মের বছর অনুপস্থিত (জীবিত ব্যক্তি)
জীবিত ব্যক্তি
নাইজেরীয় চলচ্চিত্র অভিনেত্রী
১৯৭৭-এ জন্ম
বিম্বো আকিনতোলা

বিম্বো আকিনতোলা একজন নাইজেরীয় অভিনেত্রী।

প্রাথমিক জীবন এবং শিক্ষা 
৫ মে ১৯৭০ সালে আকিনতোলার জন্ম হয়। তার পিতা ওয়ো রাজ্য এবং মাতা এডো রাজ্য থেকে এসেছেন । তিনি লাগোস রাজ্যের মেরিল্যান্ড কনভেন্ট প্রাইভেট স্কুলে পড়াশোনা করেছেন। তারপর তিনি লোগোসের কমান্ড ডে মাধ্যমিক বিদ্যালয়ে পড়াশোনা করেন। তিনি ইবাদান বিশ্ববিদ্যালয় থেকে থিয়েটার শিল্পকলায় ডিগ্রি অর্জন করেন।

পেশা 
১৯৯৫ সালে ওউ ব্লো ছবিতে অভিনয়ের মাধ্যে তার অভিষেক ঘটে। ১৯৯৭ সালে তিনি আউট অফ বাউন্ডস চলচ্চিত্রে অভিনয় করেন। ২০১৩ সালে তিনি শীর্ষ চরিত্রে সেরা অভিনেত্রী বিভাগে  নলিউড চলচ্চিত্র পুরস্কার পাওয়ার জন্য মনোনীত হয়েছিলেন।

নির্বাচিত চলচ্চিত্র 
 ওউ ব্লৌ (১৯৯৫)
 আউট অফ বাউন্ডস (১৯৯৭)
 দ্য গার্ডেনার (১৯৯৮)
 ডেঞ্জারাস টুইন্স (২০০৪)
 বিয়ন্ড দ্য ভার্ডিক্ট (২০০৭)
 স্মোক এন্ড মিরররস (২০০৮)
 হুড্রুস (২০১২)
 আইতালে (২০১৩)
 হ্যাভেন'স হেল (২০১৫)
 ৯৩ ডেইজস (২০১৬)

টেলিভিশন ধারাবাহিক

তথ্যসূত্র

বহিঃসংযোগ
 

১৯৭০-এ জন্ম
নাইজেরীয় চলচ্চিত্র অভিনেত্রী
ইয়োরুবা অভিনেত্রী
জীবিত ব্যক্তি
কেহিন্দে বানকোলে

কেহিন্দে বানকোলে একজন নাইজেরিয় অভিনেত্রী, মডেল এবং টেলিভিশন উপস্থাপিকা। তিনি ২০০৩ সালের মিস কমনওয়েলথ নাইজেরিয়া সুন্দরি প্রতিযোগিতার মাধ্যমে বিনোদন জগতে আত্মপ্রকাশ করেন, তারপর তিনি ২০০৪ সালে নাইজেরিয়ার সবচেয়ে সুন্দরী বালিকা প্রতিযোগিতায় অংশ নেন। ওয়াল আদেনুগা নির্মিত সুপার স্টোরিতে অভিনয়ের দু'বছর পরে, ২০০৯ সালের নলিউড পুরস্কারে তিনি বছরের সেরা উদ্ভাস পুরস্কার লাভ করেন।

ব্যক্তিগত জীবন 
তিনি ছয় ভাইবোনের মধ্যে চতুর্থ। তাঁর এক জমজ বোন রয়েছে, যিনিও মাঝে মাঝে অভিনয় করেন। বানকোলে ইকেজার টুনওয়াসে নার্সারি এবং প্রাথমিক বিদ্যালয়ে পড়াশোনা করেন। তিনি ওলাবিসি ওনাবাঞ্জো বিশ্ববিদ্যালয়ে গণযোগাযোগে অধ্যয়ন করেন কিন্তু ২০০৪ সালে তাঁর মডেলিং ক্যারিয়ারে মনোনিবেশ করার জন্য বিরতি নেন।

পেশা

মডেলিং কর্মজীবন 
২০০৩ সালে মিস কমনওয়েলথ নাইজেরিয়াতে প্রতিযোগী হিসাবে অডিশন দেন যা বানকোলের প্রথম বিনোদন জগতের অভিজ্ঞতা ছিল, তবে তিনি এতে জয়ী হননি  তিনি নাইজেরিয়ার মোস্ট বিউটিফুল গার্লেও অংশ নিয়েছিলেন তবে শীর্ষ পাঁচের তালিকায় জায়গা করতে পারেননি। লাক্স দূত হিসাবে জেনেভিয়েবে এননাজির চুক্তির শেষ হয়ে গেলে, ২০০৭ সালে সিলভিয়া উদেওগু এবং ওলাইদে ওলাওগুনের সাথে তিনিও লাক্সের নতুন মুখ হিসেবে কাজ শুরু করেন।

অভিনয় 
তিনি লাক্সের দূত থাকাকালীন সময়ে সুপার স্টোরি : এভরিথিং ইট টেকস নামের নাটকে অভিনয় করে। তিনি পাপা আজাসকো এবং দ্য লাইফের মতো অন্যান্য নাটকেও অভিনয় করেছেন।

টক শো উপস্থাপিকা 
তিনি "সোল সিস্টার্স" এবং "আফ্রিকান কিচেন" নামের দিবালোক টকশো উপস্থাপন করেন।

চলচ্চিত্রের তালিকা

পুরস্কার এবং মনোনয়ন

তথ্যসূত্র

বহিঃসংযোগ
 ইন্টারনেট মুভি ডাটাবেসে কেহিন্দে বানকোলে

নাইজেরীয় চলচ্চিত্র অভিনেত্রী
জীবিত ব্যক্তি
ইয়োরুবা অভিনেত্রী
২০শ শতাব্দীতে জন্ম
নাইজেরীয় নারী মডেল
১৯৮৫-এ জন্ম